Publication: Magyar Közlöny
Issue: MK-2001-54 (Year: 2001, Number: 54)
Era: 1990-2004
Section: a 34/2001. (V. 11.) FVM rendelethez
Paragraph Index: 87

2. Az I. osztályú nyers juhtej minőségi követelményei: Érzékszervi tulajdonságok: — külső jelleg: csontfehér, vagy sárgásfehér színű, egynemű, látható elváltozásoktól mentes, a felfölözött zsírréteg eloszlatható, — szag: jellegzetes, idegen szagtól mentes, — íz: jellegzetes, édeskés, telt, idegen íztől mentes. Fizikai, kémiai tulajdonságok: — tisztaság: idegen anyagtól, szennyeződéstől mentes, — a tejalkotó részek mennyisége: a természetes összetételnek megfelelő legyen, — sűrűség 20 ˚C-on: legalább 1,034 gramm/köbcentiméter, — savfok vagy pH érték: legfeljebb 8,0—10 ˚SH / 6,50—6,80 (a savfok a természetes összetételtől — döntően fehérjetartalmától — függően 10 ˚SH-nál nagyobb vagy 8,0 ˚SH-nál kisebb is lehet, amelyet istállópróbával kell ellenőrizni), — fagyáspont: —0,540 ˚C vagy ennél alacsonyabb hőmérséklet. Higiéniai követelmények: — mikróbaszám (Cfu/köbcentiméter): ≤1 500 000 (ha a nyers juhtejből hőkezelés nélkül állítanak elő tejalapú terméket, a mikróbaszám nem haladhatja meg az 500 000 Cfu/köbcentiméter értéket), — gátlóanyag: nem mutatható ki, — Staphylococcus aureus szám: n = 5, c = 2, m = 500, M = 2000 (a vizsgálatot azokból a nyers tejtételekből kell elvégezni, amelyekből hőkezelés nélkül gyártanak tejalapú terméket), ahol: n = a mintát alkotó elemi minták száma m = mikróbaszám küszöbérték (az eredmény akkor megfelelő, ha a mikróbaszám egyetlen mintában sem több, mint „m”) M = a mikróbaszám maximális értéke (az eredmény akkor megfelelő, ha a mintaegységben a mikróbaszám „M” vagy több) c = azon mintaegységek száma, amelyekben a mikróbaszám „m” és „M” között lehet (akkor elfogadható, ha a többi mintaegység mikróbaszáma ≤„m”-mel)

Source: https://magyarkozlony.hu/hivatalos-lapok/f5352b58a283459a5d89266a316e8754b6f702b9/dokumentumok/1011b5255dc3b3e00591cf4829bf51f375cde69a/letoltes